Merkezê Îrtîbatî û Çapemenîye yê Hêzanê Asayîşê Zereyî yê Rojawanî derheqê roja 8. ya Operasyonê Asayîşî û Merdimîye yê vera cerganê DAÎŞî yê Kampa Holî de eşkerayîyêke daye.
Eşkerayîye wina ya: ''Hêzanê ma wextê operasyonanê cigêrayîş û pakîkerdişî de roja 8. de 14 cergî tepiştî, 14 xeymê ke cergan seba cayê perwerdeyî şuxilnayêne wedaritî, dest na 7 rextanê leşkerî û 7 telefonanê mobîlîsî ser. Cergan îfade de îtîraf kerd ke înan bomba û madeyê teqaberî nimitî. Hêzanê ma bi operasyonêkê taybetî eşt nê cayanê nimitişî ser û dest na 13 bombayan, cebilxaneyan, 15 kîlo TNT û malzemeyanê viraştişê teqaberan ser.''
